recursal/SuperWikiNEXT-32B huggingface dataset:
**Николај Димитров Хаџигенов** (бугарски: *Николай Димитров Хаджигенов*; роден на 30 јуни 1971 година) — бугарски адвокат, јавна личност и политичар.

Животопис
---------

Николај Хаџигенов е роден на 30 јуни 1971 година во градот Софија. Дипломирал право на Новиот бугарски универзитет. Тој е познат активист за јавни права и адвокат за кривична одбрана, кој често разговара за граѓански и политички прашања на неговиот личен блог. Тој се здобил со признание дека бил бранител на Десислава Иванчева, поранешна градоначалничка на округот Младост во Софија.

Хаџигенов е еден од организаторите на бугарските протести 2020-2021 година и отворен противник на корумпираното владеење и олигархијата кои ја трошат бугарската јуриспруденција, политика и бизнис.

Избран е за пратеник во 45. Народно собрание, од 25. МИР, во градот Софија, од квотата на „*Стани! Мафија, излези!*" коалиција. За пратеник е избран во 46. Народно собрание, од 25. МИР, во градот Софија, од квотата на коалицијата „*Стани.БГ! Доаѓаме!*".

Јавна дејност
-------------

Во март 2021 година, позицијата на „*Стани! Мафија, излези!*" коалицијата била објавена во весникот *24 Часа*, кој се изјасни против геј браковите и Истанбулската конвенција. По оваа изјава, Николај Хаџигенов, заедно со Виктор Лилов - единствениот отворено геј кандидат за пратеник во 45-тото Народно собрание, одржале средба со ЛГБТ заедницата.

Адвокатот Хаџигенов јавно ја поддржува борбата за правата на ЛГБТ луѓето, но поддршката ја кажува како личен став, а не во име на коалицијата.

Наводи
------

1. ↑  hadjigenov.com
2. ↑  „Осем вместо 20 години. Иванчева е с намалена присъда, но виновна по всички обвинения". *Свободна Европа* (бугарски). Посетено на 2022-04-08.
3. ↑  „Николай Хаджигенов, един от организаторите на протестите: Гешев иска да вярваме избирателно на Божков". *bTV Новините* (бугарски). Посетено на 2022-04-08.
4. ↑  parliament.bg. „Parliament.bg". *www.parliament.bg* (бугарски). Архивирано од изворникот на 2021-06-12. Посетено на 2022-04-08.
**Сан Николас** (Свети Никола на македонски јазик) - еднa од трите маала кои се споиле во 1423 година и го создале современиот град Памплона (Ируња на баскиски јазик). Другите беа Наварерија (првичниот наварски град) и Сан Сернин.

Поставеност
-----------

Сан Николас се граничи на север со маалото Наварерија, на југ со Пасео Сарасате (Булевар Сарасате), на источните граници на Плаза дел Кастиљо (Замоков Плоштад) и на запад со Парк де ла Таконера (Таконерски Парк).

Историја
--------

Сан Николас било основано во 12 век од група ткајачи и твернери. Новото маало првично било наречен Тенсеријас (од стариот романски збор *Тенсеро*, ткајач). Во 1366 година, кога бил завршен првиот попис на градот, таму живееле 29 семејства. Сепак, населението брзо се зголемило и во 1427 година живееле 64 семејства.

Во 1423 година постоеле некои истоимени улици, но во различни маала. Имало две-три Високи улици, Столарски улици, Касапски улици, Чевларски улици и уште некои други. Причината за тоа лежи во фактот дека улиците била именувани според продавниците и деловните субјекти кои работат во нив. Сан Николас била дом на најстарите улици, бидејќи Наварерија била целосно уништена за време на Војната на маалата (1276), а ниту Сан Сернин не поминал неуништен, со многу згради, улици и цркви уништени. Затоа, кралот Карлос III Наварски одлучил да ги смени имињата на улиците во Наварерија и Сан Сернин.

Пабло де Сарасате, познат виолинист, е роден на улицата Сан Николас, каде што може да се најде посветена плакета во негова чест.

Список на улици во маалото Сан Николас
--------------------------------------

* Каље Нуева (Нова улица)
* Плаза дел Консехо (Плоштад на Советот)
* Кале Запатерија (Чевларска улица)
* Кале Позобланко (Улица Бела јама)
* Плаза Комедијас (улица Комедија)
* Плаза де Сан Николас (Плоштад Свети Никола)
* Ринкон де Сан Николас (Мал плоштад Свети Никола)
* Каље де Сан Николас (Улица Свети Никола)
* Каље де Индатксикија (Улица Индатксикија)
* Каље Сан Мигел (Улица Свети Микаел)
* Каље Сан Антон (Улица Свети Антон)

Наводи
------

1. ↑  „Pamplona y San Saturnino - El burgo de San Cernin en la Edad Media (*Памплона и Сан Сатурнино - маалото Сан Сернин во средниот век*)". unav.edu преку web.archive.org. 15 февруари 2012. Архивирано од изворникот на 2021-03-30. Посетено на 29 март 2021.CS1-одржување: бот: непознат статус на изворната URL (link)

Библиографија
-------------

* *Guía de Arquitectura de Pamplona y su Comarca*. Pamplona: Ona Industri Gráfica. 2006. ISBN 84-611-3284-X.
**Јавна сопственост** е сопственост, достапна за употреба на јавноста. Спаѓа во рамките на државна сопственост. Терминот може да се користи било за да се опише употребата на даден имот, или пак да се опише карактерот на сопственоста (колективна сопственост од страна на населението на државата). Овој тип на сопственост е спротивен на приватната сопственост, т.е сопственост на физичко лице кое ги застапува финансиските интереси на некој ентитет, како што се корпорациите.

**Државна сопственост** , што исто така се нарекува **јавна сопственост**,**владина сопственост** или**државен имот**, се имотни интереси кои се во рацете на државата, а не поединци или заедници.
**Парменид** (околу 504 г. п.н.е.) е најзначајниот претставник на Елејската школа. Се смета за дедуктивен филозоф, прв рационалист во антиката. Тој ги применува со сета строгост формално-логичките закони на идентитетот и непротивречноста и во своите филозофски расудувања. Основен поим за него е битието, а основна поставка *битието е*. За да се каже дека „битието е", тоа е идентично со исказот „битието бидува", т.е. тоа е еден пример на формално-логичкиот закон на идентитетот „Ако р, тогаш р" или во неговата предикативна примена „За секоја ствар, ако таа ствар е А, тогаш таа ствар е А" или упростено „А е А". Според тоа „битието е", е формално логички вистинито. Понатаму од „битието е" следи „небитието не е", т.е. „небитието не бидува". Пармедид смета дека небитието дури не може ни да се мисли. Понатаму, Парменид докажува дека битието не е создадено, т.е. нема почеток, а и не пропаѓа, т.е. нема крај. Доказот го изведува со сведување на спротивното тврдење на апсурд. Тоа значи, ако се порекнува дека битието нема почеток, тогаш логички нужно мора да се тврди дека битието има почеток. Но тогаш, битието ќе потекнува или од небитие, што е невозможно, зашто од ништо - ништо. Или битието произлегува од битие, а тоа значи дека битието потекнало од себе самото, значи не потекнало воопшто! Слично се докажува и поставката дека битието не пропаѓа, нема крај. И така битието постои. Тоа ниту се раѓа ниту пропаѓа, туку е еднородно и вечно. Пармедид сметал дека битието е неподвижно. Имено, ако е деливо, тогаш треба да се оддели со нешто што не е битие, т.е. со небитие, а ние веќе докажавме дека небитието не постои. Штом небитието не постои, тогаш следува уште еден неминовен заклучок: битието е неподвижно, т.е. битието се' исполнува и, според тоа нема каде да се движи. И така, според Пармедид, битието постои, тоа е вечно, без почеток и крај, неделиво, неподвижно и еднородно, тоа е во секој сегмент едно и исто.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 104174673
* LCCN: n79065281
* ISNI: 0000 0004 5131 0295
* GND: 118591770
* SELIBR: 250318
* SUDOC: 027058697
* BNF: cb119186506 (податоци)
* BIBSYS: 90074672
* NLA: 36294384
* NKC: skuk0004468
* BNE: XX873457
* CiNii: DA01323548

 |

 |
**„Поделена љубов"** (француски: *La fille coupée en deux* = Девојка на половина) е филм од 2007 година, режиран од Клод Шаброл (Claude Chabrol). И во овој филм, Клод Шаброл го прикажува животот на француското „високо" општество, преку приказна за млада девојка која се обидува да успее во тие кругови. Главните улоги ги толкуваат: Лудивин Сањер (Ludivine Sagnier) која ја глуми Габриел Денеж, Беноа Магимел (Benoît Magimel) во улогата на Пол Гиденс и Франсоа Берлан (François Berléand) како Шарл Сен Дени.

Сиже
----

Габриел Денеж е млада шармантна и харизматична девојка која гради телевизиска кариера. Нејзината љубов кон популарниот писател Шарл Сен Дени останува изневерена, па таа утеха наоѓа во патолошката заљубеност на неурамнотежениот Пол Гиденс, наследник на големо богатство. Во тој момент, таа е ставена помеѓу двата популарни лика од париското високо општество.

Наводи
------

1. ↑  IMDb, A Girl Cut in Two (пристапено на 21.2.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Разните нивоа на системот на научна класификација.Разните нивоа на системот на научна класификација.

---

ЗголемиЗголеми
Хиерархијата на осумте главни таксономски рангови во биолошката класификација. Поситните меѓурангови не се прикажани.
Во биолошката класификација на организмите, **ред** (лат. *ordo*) е таксономски ранг и таксон. Други застапени рангови се животот (живиот свет), доменот, царството, коленото, класата, семејството, родот и видот. Родот е сместен помеѓу класата и фамилијата, и има свои надрангови: **надред** и **магноред**, како и свои подрангови: **подред**, **инфраред** и **парворед**.

На пример, оревот и хикоријата ѝ припаѓаат на фамилијата Ореви (*Juglandaceae*), која спаѓа во редот Букои (*Fagales*).

Определувањето на членовите на редовите е работа на таксономите. Честопати се поставува прашањето дали воопшто да се признае некој ред. Во голем број случаи таксономите не го делат истото мислење. Бидејќи не постојат строго утврдени правила што мора да се следат при опишувањето или признавањето на редовите, некои таксони се признаени насекаде, додека пак други наоѓаат поддршка мошне ретко.

Кај некои организми се користат доследни наставки за да се означи дека таксонот е ред. Во научните називи на птиците и рибите се користи латинската наставка *-(i)formes* (соодветна на македонската наставка „-видни"), но ова не е случај кај цицачите и без‘рбетниците. Редовите на цевчести (васкуларни) растенија се означуваат со наставката *-ales* (за множина, но понекогаш и придавни наставки како „-сти", „-ни" и др).

Хиерархија на ранговите
-----------------------

| Назив | Значење на префиксот | Пример |
| --- | --- | --- |
| Магноред | од *magnus* = голем, важен | Узенгични (*Epitheria*) |
| Надред |  | Натпримати (*Euarchontoglires*) |
| Ред |  | Примати (*Primates*) |
| Подред |  | Сувоносни мајмуни (*Haplorrhini*) |
| Инфраред | од *infra* = ниж | Вистински мајмуни (*Simiiformes*) |
| Парворед | од *parvus* = мал, ситен | Тесноносни мајмуни (*Catarrhini*) |

Во нивниот труд за класификацијата на цицачите (1997), научниците Мекена и Бел користат уште две клади помеѓу надред и ред: „велеред" (*grandorder*) и мироред (*mirorder*).

Поврзано
--------

* Портал: Биологија

* Кладистика
* Филогенетика
* Систематика
* Таксономија
* Биолошка класификација

Наводи
------

1. ↑  McKenna, M.C. & Bell, S.G. (1997), *Classification of Mammals*, New York: Columbia University Press, ISBN 978-0-231-11013-6

| * п
* р
* у
 Таксономски рангови  |
| --- |
|  |  |  |  | Магноред |  |  |  |  |
| **Домен**/Натцарство | Натколено/Надоддел | Наткласа |  | Надред | Натсемејство |  |  | Надвид |
| **Царство** | **Колено**/**Оддел** | **Класа** | Легија | **Ред** | **Семејство** | Племе | **Род** | **Вид** |
| Потцарство | Потколено | Поткласа | Кохорт | Подред | Потсемејство | Потплеме | Подрод | Подвид |
| Инфрацарство/Огранок | Инфраколено | Инфракласа |  | Инфраред |  | Сојуз |  | Инфравид |
|  | Микроколено | Парвокласа |  | Парворед |  |  |  |  |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4302971-1

 |

 |
**„Песна од Кумбара"** (српски: *Песма са Кумбаре*) — југословенски филм од 1955 година, во режија на Радош Новаковиќ. Главните улоги ги толкуваат: Северин Бијелиќ, Милена Дапчевиќ, Бранко Плеша и Васа Пантелиќ.

Синопсис
--------

За време на Првото српско востание, за време на опсадата на Белград, еден млад востаник успева да влезе во градот и да ги отвори портите. На тој начин, востаниците влегуваат во Белград, а младиот востаник се заљубува во една девојка од турско потекло. Таквата љубов предизвикува низа непријатни настани...

Наводи
------

1. ↑  РТС, Песма са Кумбаре (пристапено на 19.1.2023)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Ото Бауер во 1919 г.
**Ото Бауер** (германски: *Otto Bauer*; 5 септември 1881

 – 4 јули 1938

) — австриски лев социјалист и еден од најистакнатите теоретичари на австромарксизмот.

Бауер студираше на Универзитетот во Виена каде што се здоби со титулата доктор на право во 1906. Својата прва книга, „Социјалдемократијата и националното прашање", ја објави во 1907. Иако бил политички активен и во текот на студиите, неговиот постепен подем во Социјалдемократската партија на Австрија започна по стекнувањето со докторската титула. Меѓу другото, во 1907 година Бауер го основа „Дер кампф", теоретското списание на партијата.

Во текот на Првата светска војна, Бауер бил мобилизиран уште во 1914 г. и испратен на Рускиот фронт. Таму бил заробен, но во 1917 е ослободен и се вратил во Австрија. По смртта на водачот на Социјалдемократската партија на Австрија, Виктор Адлер, во 1918, Бауер застанува на чело на партијата. Од ноември 1918 до јули 1919 австриските социјалдемократи формираа коалициона влада со Христијанско социјалната партија во која Бауер бил министер за надворешни работи.

Кога Енгелберт Долфус, со помош на елементи од Христијанскосоцијалната партија и на Хајмверот, во 1933 воспостави авторитарна корпоративна диктатура, активностите на австриските социјалдемократи беа сериозно ограничени. По задушувањето на бунтот против владата во февруари 1934, Бауер бил принуден да пребегне во странство. Тој продолжи да го организира отпорот на социјалдемократите против диктатурата во Австрија прво од Брно во Чехословачка, а потоа од Париз. Умира во Париз на 57-годишна возраст, само четири месеци по инкорпорирањето на Австрија во Третиот рајх од страна на Адолф Хитлер (т.н. „аншлус").

Творештво
---------

*Nationalitätenfrage und die Sozialdemokratie*, 1924
Основни дела на Ото Бауер се:

* „Социјалдемократијата и националното прашање" (1908)
* „Светската револуција" (1919)
* „Патот до социјализам" (1919)
* „Болшевизам или социјалдемократија?" (1920)
* „Новиот курс на Советска Русија" (1921)
* „Фашизмот" (1936)
* „Кризата на демократијата" (1936).

Надворешни врски
----------------

* Македонска архива на Ото Бауер

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 66463389
* LCCN: n82083516
* ISNI: 0000 0001 2320 934X
* GND: 118507346
* SUDOC: 026710455
* BNF: cb118906424 (податоци)
* BIBSYS: 90130074
* NLA: 35015306
* NDL: 00462921
* NKC: jn20000600665
* BNE: XX1200166

 |

 |
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Pyrgus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Песочно-сивкава дебелоглавка** (*Pyrgus cinarae*) е пеперуга од семејството на дебелоглавки. Пеперугата може да се најде и во Македонија.

Опис
----

Пеперугата живее во југоисточна Европа, а мала популација има и во Шпанија.

Тешко може да се забележи во полињата, поради бојата, што пак е одлика за сите дебелоглавкки. Распонот на крилјата на пеперугата е од 30 до 32 мм. Долните страни на предните крилја се светло-маслинести со бело обележја. Возрасните единки летаат во јуни и многу малку се знае за екологијата на овој вид. Не е познато со што се хранат гасениците.

Наводи
------

* Whalley, Paul - Mitchell Beazley Guide to Butterflies (1981, reprinted 1992) ISBN 0-85533-348-0

Надворешни врски
----------------

* Водич за европски пеперуги Архивирано на 23 ноември 2018 г.
* Lepiforum.de
* Пеперуги во Ерменија

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q291308
* BioLib: 51251
* BOLD: 197308
* EoL: 181456
* Fauna Europaea: 440757
* GBIF: 1949850
* iNaturalist: 466038
* IRMNG: 11269181
* LepIndex: 187373
* NCBI: 983592

 |

 |

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
**Петраќија Јорданов Маркоски** ( 1920
 во Малкоец, Кичевско — 1 октомври 1943

 во Буковиќ (планина), Кичевско) — македонски партизан, борец за слобода на Македонија и учесник во НОВ.

Спомен обележје за паднатите борци и цивилни жртви во и од Малкоец, меѓу кои е ѝ името на Петраќија Маркоски.

Животопис
---------

Роден е во семејство кое се занимавало со земјоделство. Во текот на 1942 година почнал активно да го помага народно ослободителното движење, а во пролетта 1943 година бил мобилизиран од италијанската окупаторска власт, но на пат за Албанија избегал и ѝ се приклучил во редовите на Кичевско-мавровскиот партизански одред кој дејствувал низ Копачијата. Во септември 1943 година од слободно Кичево заминал со четата на комесарот Мирко Милески да ја бранат слободната територија, како пред-стража на планината Буковиќ и загинал во борба со Германците и балистите на 1 октомври 1943 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 80.
**Песочанска Река** или **Песочанка** — река во Македонија, десна притока на реката Сатеска. Извира од југоисточните падини на планината Стогово на височина од 2.040 м, а се влева на височина од 782 м. Вкупната должина на речниот тек изнесува 22 км, вкупниот пад изнесува 1.258 м, а просечниот пад 57,18‰. Вкупната должина на водоразделната линија изнесува 38 км, додека сливот зафаќа површина од 53,32 км2. На водите од оваа река е изградена ХЕЦ „Песочани".

Во дел од течението се нарекува и **Радомир(ов)ска Река**.

Наводи
------

1. ↑  Универзитет во Скопје. Географски институт, Универзитет во Скопје. Природно-математички факултет, Универзитет "Кирил и Методиј"--Скопје. Природно-математички факултет (1966). *Годишен зборник: Географски институт* (15-16. изд.). Скопје: УКИМ.CS1-одржување: повеќе имиња: список на автори (link)
2. ↑  Природонаучен музеј Скопје (1983). *Изданија* (17-19. изд.).
**„Елпида Караманди"** — основно училиште во Битола, општина Битола..

Училиштето отпочна со работа на 9 февруари 1981 година (2 полугодие). По предлогот на Сојузот на борците од Битола прифатено е новото училиште да го носи името на народниот херој од Битола, Елпида Караманди.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)

Надворешни врски
----------------

* Официјална страница
Ова е календарот за *редовна година која започнува во недела*.

Редовна година е година, која не е престапна.

Овој календар е валиден за годините: 1905, 1911, 1922, 1933, 1939, 1950, 1961, 1967, 1978, 1989, 1995, 2006, 2017, 2023, 2034, 2045, 2051, 2062, 2073, 2079, 2090.

---

```
       Јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1           1  2  3  4  5           1  2  3  4  5
 2  3  4  5  6  7  8     6  7  8  9 10 11 12     6  7  8  9 10 11 12
 9 10 11 12 13 14 15    13 14 15 16 17 18 19    13 14 15 16 17 18 19
16 17 18 19 20 21 22    20 21 22 23 24 25 26    20 21 22 23 24 25 26
23 24 25 26 27 28 29    27 28                   27 28 29 30 31
30 31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
                1  2     1  2  3  4  5  6  7              1  2  3  4
 3  4  5  6  7  8  9     8  9 10 11 12 13 14     5  6  7  8  9 10 11
10 11 12 13 14 15 16    15 16 17 18 19 20 21    12 13 14 15 16 17 18
17 18 19 20 21 22 23    22 23 24 25 26 27 28    19 20 21 22 23 24 25
24 25 26 27 28 29 30    29 30 31                26 27 28 29 30
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
                1  2        1  2  3  4  5  6                 1  2  3
 3  4  5  6  7  8  9     7  8  9 10 11 12 13     4  5  6  7  8  9 10
10 11 12 13 14 15 16    14 15 16 17 18 19 20    11 12 13 14 15 16 17
17 18 19 20 21 22 23    21 22 23 24 25 26 27    18 19 20 21 22 23 24
24 25 26 27 28 29 30    28 29 30 31             25 26 27 28 29 30
31
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1           1  2  3  4  5                 1  2  3
 2  3  4  5  6  7  8     6  7  8  9 10 11 12     4  5  6  7  8  9 10
 9 10 11 12 13 14 15    13 14 15 16 17 18 19    11 12 13 14 15 16 17
16 17 18 19 20 21 22    20 21 22 23 24 25 26    18 19 20 21 22 23 24
23 24 25 26 27 28 29    27 28 29 30             25 26 27 28 29 30 31
30 31
```

Поврзано
--------

* Претходна година (редовна)
* Следна година (редовна)
* Претходна година (престапна)
* Следна година (престапна)
* Целогодишни календари
**„Парови"** — роман на американскиот писател Џон Апдајк.

Осврт кон романот
-----------------

„Парови" ги прикажува односите меѓу десет млади парови кои од сексот создаваат еден вид култ. Кога се појавил, романот бил остро нападнат поради отвореноста во прикажувањето на сексуалноста, но истовремено бил фален поради уметничкиот, заводлив и суров пристап кон љубовта, бракот и неверството во САД. „Њујорк тајмс" ја оценил книгата како генијална, а според списанието „Атлантик мантли", „не постои ниту еден друг роман, дури ни во овие години на сексуална слобода, кој е толку сексуално отворен, директен во прикажувањето, раскошен во сексуалноте активности".

Наводи
------

1. ↑  Магор, *Каталог 2015*. Скопје, 2015, стр. 4.
Насловна страница на првото изданиеНасловна страница на првото издание

***Песните на Артур Рембо*** се напишани во периодот од приближно 1869 до 1873 година. *Les étrennes des orphelins* (*Подарокот на сирачињата*) (1869) е неговата прва позната песна. 

Три песни (*Credo in Unam/Soleil et Chair* (Сонце и месо), *Ophélie* (*Офелија*) и Sensation (*Сетилност*)) Рембо ќе му ги испрати на Теодор де Банвил во писмо датирано од 24 мај 1870 година. Истото ќе остане без одговор.

Веројатно најпозната и најзначајна меѓу сите песни во оваа збирка е прекрасната Рембоова поема *Le bateau ivre* (*Пијаниот брод*).

Надворешни врски
----------------

* Целокупното творештво на Артур Рембо. Архивирано на 27 февруари 2006 г. (француски)
* Голем дел од поезијата на Рембо. (француски)(англиски)

| Артур Рембо |
| --- |
| **Дела:** *Poésies* • *Le bateau ivre* • *Les illuminations* • *Une Saison en Enfer* • *Писма* |
| **Луѓе:** Шарл Бодлер • Жорж Изамбар • Жермен Нуво • Пол Верлен |
| **Друго:** Симболизам • Надреализам • *проколнати поети* • *L'Enfant Terrible* • *Épater la bourgeoisie* • Рембо и модерната култура |
Дојранското Езеро е рамсарско место
**Рамсарска конвенција** (полн назив: „Конвенција за водните живеалишта од меѓународна важност, особено за водните птици") — меѓународен договор за заштита и одржливо користење на водните живеалишта (моклишта) со цел да се спречи нивното уништување и да се нагласи нивната еколошка стопанска, културна, научна и рекреативна вредност. Наречена е по градот Рамсар во Иран, каде е потпишана во 1971 г.

Македонија има две рамсарски места: Преспанското и Дојранското Езеро. Во 1994 г. е основан и Македонскиот рамсарски комитет.

За конвенцијата
---------------

Конвенцијата е осмислена и усвоена од 21 држава на собирот во градот Рамсар на 2 февруари 1971 г. чиј домаќин било Министерството за животна околина на Иран. Стапила на сила на 21 декември 1975 г.

На 2 ноември 2013 г. постоеле 2.168 рамсарски места во 168 држави. Местата имаат вкупна површина од 206.632.105 хектари. Највеќе заведени места има Велика Британија (169), а најголем удел по површина има Канада (130.000 км²). Дефиницијата за водно живеалиште е прилично широка: морски подрачја не подлабоки од 6 м при осека, мочуришта, езера, езерца, оризарници и солани.

Потписниците се состануваат на секои три години, почнувајќи од 1980 г. Досега на собирите се усвоени два амандмана во 1982 и 1987 г.

Организацијата има постојан комитет, стручен одбор и секретаријат. Седишето се наоѓа во Гланд, Швајцарија, во кое е сместен и Меѓународниот сојуз за заштита на природата (МСЗП). Соработува со разни еколошки организации за подобар успех во делувањето.

Поврзано
--------

* Светски ден на мочуриштата

Наводи
------

1. ↑  Матична страница на Рамсарската конвенција (англиски) посет. 10 јули 2011 г
2. ↑  Список на рамсарски места, 24 октомври 2013 (англиски)
3. ↑  За друштвото Архивирано на 7 август 2013 г. — Друштвото за проучување и заштита на птиците на Македонија (ДПЗПМ)
4. ↑  „Sad news: death of Mr Eskandar Firouz". *Call of the Curlew* (англиски). 11.03.2020. Посетено на 2022-02-01. Проверете ги датумските вредности во: `|date=` (help)
5. ↑  Viney, Michael (2013). „We're a wet country". Irish Times. Архивирано од изворникот на 2013-02-28. Посетено на 9 февруари 2013. Не се допушта закосување или задебелување во: `|publisher=` (help)
6. ↑  Рамсар: Кратка историја (англиски) посет. 7 ноември 2009 г

Надворешни врски
----------------

|  |  |
| --- | --- |
| Ризница | „Рамсарска конвенција" на Ризницата ? |

* Рамсарска конвенција — матичен портал (англиски)
* Рамсарска информативна служба Архивирано на 1 септември 2013 г. и базата на податоци на организацијата (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00577571
* NKC: unn2014829909

 |

 |
**„Песни"** — збирка песни на Коле Неделковски во издание на Македонска книга од 1967 година.

Содржина
--------

Книгата ги содржи песните од двете објавени збирки на Неделковски: „Молскавици" и „Пеш по светот". Покрај тоа, книгата содржи и предговор со наслов „Коле Неделковски (1912 — 1941)", напишан од Тодор Димитровски.

### Молскавици

* Младост попарена
* Причинуење
* Раткина неволја
* Рането срце
* Жив отруен
* Чичко ми...
* Ропство
* Работник
* Стачка
* Одродени...
* Ангелко
* На кинисуење
* Не колни
* Стојан на Ордановци
* Мајка
* Скитник

### Пеш по светот

* Пеш по светот (поема)
* 1941
* Глас од Македонија
* Враќање
* Во туѓина
* На поетот
* Мајка и син

Технички одлики
---------------

Кигата е објавена како дел од библиотеката „Атлас" и има 67 страници. Нацртот на корицата е дело на Коста Бојаџиевски, а коректор била Вера Арсовска. Книгата е испечатена во графичкиот завод „Гоце Делчев" во мај 1967 година, во тираж од 10 000 примероци. Таа не е каталогизирана и не ја поседува меѓународната ознака ISBN.

Наводи
------

1. 1 2  Коле Неделковски, *Песни*. Македонска книга, Скопје, 1967.
**Парно граст** — ромски музички ансамбл од Пазаб, Унгарија основан во 1987 година. „Парно граст" значи „бел коњ" на ромски јазик,  со „граст" со употреба на унгарскиот правопис „sz" за „s". Во ромската култура, белото е симбол на чистота, а коњот е симбол на слободата. Нивниот деби албум „*Hit the piano"* стигнал до број 7 на Светската музичка табела Европа во октомври 2002 година. Унгарската телевизија и би-би-си во 2004 година продуцирале музички документарен филм за *Парно граст*. По нивниот втор албум во 2004 година, *Парно граст* биле избрани во топ 10 за „најдобар уметник на годината", 2005 година, од швајцарскиот музички магазин *Вибрации*. Во 2016 година тие се натпреварувале во А Дал, националниот финален избор на Унгарија на Евровизија со песната *Már nem szédülök*, и стигнале до финалето.

Членови
-------

* Џозеф Олах (вокал, гитара, тамбура)
* Геза Балог (вокал, гитара, танц)
* Виктор Олах (вокал, гитара, танц)
* Сандор Хорват (вокал, танц)
* Јанош Јакоска (вокал, гитара)
* Марија Варади (вокал, танц)
* Марија Балог (вокал, танц)
* Кристијан Олах (хармоника)
* Јанош Олах (контрабас)
* Иштван Немет (орален бас)

Дискографија
------------

* *Rávágok a zongorára* (2002) (*Погоди го пијаното*)
* *Járom az utam* (2004) (*Во Мојот Свет*)
* *Ez a világ nekem való* (2007) (*Овој свет е создаден за мене*)
* *Reggelig mulatok* (2011) (*Јас уживам до изгрејсонце)*

Наводи
------

1. ↑  Journal of the Gypsy Lore Society, Volume 2
2. ↑  Parno Graszt:Ünnepek és Hétköznapok
3. ↑  Parno Graszt

Надворешни врски
----------------

* Официјална страница
* МајСпејс-страница
* Традиционална циганска музика од Унгарија
* Том и ryери- „Парно граст" оригинал од youtube
**Песјак**, **очник** или **кучешки заб** (латински: *dentes canini*) – заб што се наоѓа меѓу секачите и катниците. Песјаците се најважните заби на месојадите бидејќи им служат за прифаќање и распарчување на пленот, а кај змиите тие се и отровни заби (наменети како за фаќање на пленот, така и за одбрана). Името canini е изведено од латинскиот збор canis, што во превод значи куче. Кај човекот постојат четири песјаци, под два во горниот и долниот дентален лак и со класата на секачи ги сочинуваат т.н. предни заби (dentes anteriores s. Frontales). Песјаците често се нарекуваат и аголни заби бидејќи мезијалната половина на нивните вестибуларни површини им припаѓа на предните, а дисталната половин на страничните заби, овозможувајќи постепено прекршување и завртување на забните лакови.

Опис
----

На класата песјаци ѝ припаѓаат четири заба, сместени на трето место од медијалната линија во сите четири квадранти:

* горен песјак (десен и лев) – dens caninus superior dexter et sinister;
* долен песјак (десен и лев) – dens caninus inferior dexter et sinister.

Во рамките на класата, песјаците се со сличен облик и функција. Масивен корен, добра алвеоларна подлога и богатство на проприорецептори во потпорните ткива ги прави овие заби исклучително значајни и во анатомски и во функционален поглед.

Песјаците се способни да издржат голем мастикаторен стрес и длуваат како „амортизери", давајќи им поддршка на страничните заби во текот на џвакањето. Нивната основна улога е кинење и распарчување на храната, што е средина меѓу сечењето (карактеристично за секачите) и гнечење и мелење (карактеристично за страничните заби). Со својата лабијална површина ги потпираат аглите на усните, па придонесуваат и за физиономскиот изглед на лицето, а нивните орални површини со добро развиен цингулум имаат големо значење при латерално движење на мандибулата.

Во однос на изгледот, песјаците од проксимален аспект личат на секачите (бидејќи имаат сечивен гребен, цингулум и маргинални гребени), а од вестибуларен и орален, на преткатниците. Круната на горниот песјак е малку поширока и пократка од онаа на долниот, а и едните и другите покажуваат правилен знак на аголот и лакот. Коренот на овој заб е исклучително добро развиен и по широк вестибуло-орално, па е добро фиксиран во алвеоларната коска и песјакот често им служи како потпора на разни протетички помагала во устата на пациентот (протези, мостови и сл.).

Вестибуларните и оралните површини на песјаците имаат облик на петаголник, а бочните страни (мезијална и дистална) облик на триаголник со база во цервикалниот дел (слично на секачите)

Галерија
--------

* Песјаци на мачкаПесјаци на мачка
* Песјаци на моржПесјаци на морж
* Песјаци на бабирусаПесјаци на бабируса

Поврзано
--------

* Секачи
* Катници
* Умници
* Кариес

Наводи
------

1. ↑  „Очник" — Дигитален речник на македонскиот јазик

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Дентална анатомија |
| --- |
|  |
| Заби | 
* Постојани
	+ секачи
	+ песјаци
	+ предкатници
	+ катници
* Млечни

 |
|  |
| Делови на забот | 
* Коронка
* Глеѓ
* Дентин
* Пулпа

 |

 |
**Рупертов Брег** (англиски: *Ruppert Coast*) — дел од бреговата линија на Земјата на Мери Берд на Антарктикот меѓу ’ртовите Бренан и Беркс, или помеѓу Сондерсовиот Брег на запад и Хобсовиот Брег на исток. Се протега од 146°31' ЗГД до 136°50' ЗГД. Името го дал контраадмиралот Ричард Берд во чест на полковникот Џејкоб Руперт, поддржувач на неговата втора антарктичка експедиција (1933–1935) каде е направен првиот извиднички прелет на брегот. Геолошкиот топографски институт на САД (USGS) целосно го картирал брегот со копнен земјомер и воздушни снимки на воената морнарица во периодот од 1959 до 1965 г.

На Рупертовиот Брег се наоѓа руската поларна станица „Рускаја".

Извори
------

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Рупертов Брег" (содржини од Информативниот систем за географски имиња). (англиски)

Координати: 75°45′S 141°0′W﻿ / ﻿75.750° ЈГШ; 141.000° ЗГД﻿ / -75.750; -141.000
**„Самрак"** (српски: *Сутон*) — југословенски филм од 1982 година. Режисер на филмот е Горан Паскаљевиќ, а главните улоги ги играат: Карл Малден, Павле Вуисиќ, Столе Аранѓеловиќ итн.

Синопсис
--------

Марко Секуловиќ (го игра Малден) живеел и работел во САД дваесет години. По пензионирањето, тој се враќа во родната Истра, каде живее како вдовец, грижејќи се за двете внучиња Иван и Ана. Тие зрело и одговорно му помагаат на дедото во управувањето со имотот, додека нивните родители се на работа во Германија. Меѓутоа, пристигаат гласови дека родителите во меѓувреме се развеле при што таткото нема намера да се врати. Дедото настојува таа вест да ја скрие од децата...

Наводи
------

1. ↑  РТС, Сутон (пристапено на 29.5.2022)
**Песни за шабатски жртвувања**, наречени и **Ангелска литургија**, се серија од тринаесет песни, по една за секој од првите тринаесет шабати од годината. Фрагментите се дел од Свитоци на Мртвото Море. Песните се најдени во 10 фрагменти: девет во Кумран (4Q400–407; 11Q17) и еден во Масада. Датирањето е тешко, но се смета дека се пишувани околу 100 г. п.н.е.

Иако девет копии се најдени кај Кумран, сепак се смета дека не се секташки документи, бидејќи секташкиот јазик кој се користи во другите свитоци, овде не се користи. Фактот дека една песна е најдена кај Масада, сугерира дека ова биле широко распространети текстови, и дека се користеле од повеќе заедници. Во песните се користи зборот Елохим за Господ, а употребата на тој збор речиси ја нема во другите свтиоци кои се секташки по потекло.

Во песните се велича престолот на Бога на небесата и се упатува на ангелските јазици. Низ песните се опишува во детали како ангелите ги вршат своите молитви во храмот, потоа има детален опис на просторијата во која е престолот каде Господ е присутен, како и описи на други суштества налик на бог. Свитокот се дели на три големи дела: 1-5, 6-8, 9-13. Првиот дел е многу уништен, и содржи описи на небесните свештеници и нивните практики. Вториот дел содржи пофалби и благослови, а третиот дел содржи опис на небесниот храм и на престолот на Господ.

Текстовите се веројатно напишани врз основа на извори како: Книга на пророкот Езекил, Книга на пророкот Исаија, Книга Излез, и Книга на Енох. Текстот повикува ангели, суштества налик на Бога, и содржи детални описи на небесниот престол. Во целиот текст има една главна разлика со ваквите описи во Библијата: визијата не ја раскажува пророк или мистик, туку директно се претставува.
**Самохран родител** — термин кој се однесува на случај кога еден од родителите, од објективни или субјективни причини, сами се грижат за своето дете или деца. Во објективни причини спаѓаат: смртта на брачниот другар, доверување на детето на еден од родители и да се грижи после разводот, по разводот, болест на партнерот, долг период на отсуство поради извршување на казна, воена служба, итн. Во субјективни причини се вбројуваат околностите на раѓање на детето надвор од бракот или вештачко оплодување на жената под услов таткото да остане непознат.  Околноста за само еден родител да се грижи за децата може да биде отежнувачка само во случаи кога еден од родителите, иако за тоа има можност, одбива финансиски и на друг начин да учествува во издржувањето и воспитувањето на детето. Во некои земји, поради недостаток на државна грижа и помош, самохраните родители се здружуваат во свои здруженија.

Во Македонија, на 8 мај 2016 година е формирано здружение на самохрани мајки „Една може"

Наводи
------

1. ↑  Формирано здружение на самохрани мајки „Една може!"

Надворешни врски
----------------

* „Една може!" на Фејсбук
* В. Британија: Ресурси за самохраните родители Архивирано на 16 мај 2014 г.
**„Песни"** — збирка песни за деца на македонскиот поет Васил Куноски.

Содржина
--------

Збирката содржи вкупно 76 песни: „Мравкин град", „Облачиња", „Шумски закон", „Современ штурец", „Не гука гугутката", „Дете и цвеќе", „На Медо му згорчи медот", „Северко", „Снегулки", „Нека ни е", „Касичка", „Честит Први мај", „Шах", „Бобан цртачот", „Мамино момиче", „Каква мајка", „Што прават", „Што станало", „Како да го фатам", „Денот на мама", „Лесна песна", „Сонце", „Улица", „Кого појќе сакаме", „Букетче", „Стани, стани, детенце", „Сите песој се исти", „Нишалка", „Мали мајстори", „Светнете, светулки", „Чуден мачор", „Дете и полжав", „Мецана", „Дете и два полжава", „Трите кукли", „Прстите на Васе", „Спаси го", „Како тоа", „Кој ве буди", „Зелен фрак", „Чуден Васе", „Ваше и наше", „Борачи", „Ај, на здравје!", „Двете дланки", „Лиле и лет-лет Мара", „Славејче ни долета", „Нашиот оркестар", „За сите деца", „Знаете ли", „Рипчето моли", „Пред семафор", „На село", „Еден Вања", „Што значи ав-ав", „Ало, ало", „Убаво, поубаво, најубаво", „Верверичка", „Зајаче", „Вози Стево", „Најубавиот чун", „Шеширот на дедо", „Ајде, дете спиј", „Бебенце", „Чук-чук", „Ластовиче долета", „Како прасе расте", „Што му е", „Штурчето свири", „Весела година", „Ама стражар", „Дај ми ја, мамо", „Бунди", „Патка и патчиња" и „Помагајте".

Изданија
--------

Книгата била објавена во 2004 година од издавачката куќа Просветно дело, Редакција „Детска радост", а во рамките на библиотеката „Лектирни изднаија". Автор на илустрациите е Томе Манески, дизајнот и ликовно-графичкото уредување се дело на Жарко Туниќ, а лектурата икоректурата ги извршила Катерина Ноневска. Книгата, со обем од 104 страници и големина од 20 сантиметри, била испечатена во печатницата „Коста Абраш" во Охрид. Таа е каталогизирана во НУБ „Св. Климент Охридски, Скопје и ја носи меѓународната ознака ISBN 9989-30-578-1.

Наводи
------

1. ↑  Васил Куноски, *Песни*. Скопје: Просветно дело, Редакција „Детска радост", 2004.
2. ↑  Васил Куноски, *Песни*. Скопје: Просветно дело, Редакција „Детска радост", 2004.
**Олег Табаков** (руски: *Олег Павлович Табаков*, роден на 17 август 1935

 во Саратов − починал на 12 март 2018

 во Москва) — советски и руски филмски глумец, директор на Московскиот уметнички театар.

Табаков студирал на Московскиот уметнички театар. По завршувањето на училиштето, тој станал еден од основоположниците на т.н. театар Современик или современиот театар. По дваесет години поминати таму, тој се преселил во Московскиот уметнички театар, каде одиграл голем број на улоги.

Во 1986 година, тој го основал студиото Табаков во состав повторно на Московскиот уметнички театар. Во рамките на ова студио поминале голем број на познати руски глумци, како: Евгениј Миронов, Сергеј Безруков, Владимир Машков и други. Табаков исто така работел и во странство.

Филмската кариера на Табаков започнала истоивремено со театарската. Во 1956 година учествувал за првпат во филмот Саша навлегува во животот.

Табаков се оженил за глумицата Лудмила Крилова, со која имаат еден син и една ќерка. Од 1995 година е оженет за Марина Зудина.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 87341139
* LCCN: n82091489
* ISNI: 0000 0000 8161 7600
* GND: 122868234
* SUDOC: 138959633
* BNF: cb140463464 (податоци)
* BIBSYS: 5013304
* MusicBrainz: 6042d7a7-f130-4383-a46d-75566daca610
* NLA: 40415104
* NKC: jn20020506006
* BNE: XX1606315

 |

 |
**Петре Коцев Стефков** ( 1918
 во Скопје — 21 септември 1944

 во Беличица, Тетовско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Завршил основно училиште, по што изучил занает, а подоцна работел како чевлар. На 1 август 1944 година стапил во Треттата македонска ударна бригада. Со неа учествувал во сите борби. На 9 септември 1944 година учествувал во разоружувањето на бугарската окупаторска дивизија, а подоцна водел борби против балистите на Водно и покрај Треска. Бил учесник и во борбите за ослободување на Велес, како ѝ во големите улични борби на 13 ноември 1944 година, кога бил ослободен неговиот роден град, Скопје. Потоа, Бригадата заминала за Срем каде во тешките борби за ослободување на уште неослободените краишта на Југославија, храбро загинал.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 133. На `|first=` му недостасува `|last=` (help)
**Олег Солдатов** е руски диригент. Тој е роден на 9 јануари 1963 година.

Живот
-----

Солдатов студирал на Конзерваториумот во Санкт Петербург и во 1986 година ја добил својата диплома. Од 1990 до 1991 година бил уметнички директор на *Симфонискиот оркестар Томск. Од* 1992 до 2006 година бил поставен на чело на *Симфонискиот оркестар на Карелиската филхармонија. Во* 1996 година станал главен диригент на симфонискиот оркестар Сочи.

### Награди

* Почесен уметник на Република Карелија (2003)
* Награда на Владата на Руската Федерација во областа на културата (2005)

Надворешни врски
----------------

* *Олег Солдатов.* Интервју за *Култура-портал*, октомври 2003 година. (Руски)
**Петре Костев Илиоски** ( 1921
 во Белица (Кичевско) —  1945

 во Седларево (Срем)) — македонски партизан, борец за слобода на Македонија и учесник во НОВ.

Чешма со спомен-плоча од НОБ во селото Белица, Кичевско. Петре е запишан како Петруш К. Илиески.

Животопис
---------

Бидејки немал услови да го продолжи школувањето, по завршувањето на основното училиште бил принуден да оди на печалба во Шабац каде работел како угостителски работник. По окупацијата се вратил во своето родно село и како напреден младинец доброволно им се приклучил на редовите на народно ослободителната војска на Македонија во пролетта 1944 година. Учествувал ѝ во повеќе борби за конечното ослободување на Западна Македонија, а со единиците на Петнаесеттиот корпус учествувал на Сремскиот фронт, каде загинал при една борба со Германците во мај 1945 година кај месноста Седларево.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 62.
**Самоска Дупка** некаде забележана како **Саматска Дупка** — пештера која се наоѓа од десната страна на скарстената долина Студино, на планината Галичица, на надморска височина од 1.430 м. Истата се состои од еден доминантен меандерски канал со должина од 279 метри. Вкупната должина на пештерата достигнува 301 метар. Во некои делови од главниот пештерски канал забележителна е појавата на пештерски украси, претставени со саливи и сталактити.Според категоризацијата на анализираните пештери во Македонија оваа пештера спаѓа во групата на значајни пештери. Според истражувањата во 1989 година, пештерата е широка 6 метри, а височината на таванот е од 2-10 метри. Пештерата во основа претставува фосилна речна пештера, од која истекувал подземен воден тек. По целата должина на дното е присутен акумулиран наносен материјал, додека во поедини делови се изградени мошне интересни пештерски украси.

Наводи
------

1. ↑  Колчаковски, Драган (1993). *Категоризација на позначајните пештери во Република Македонија*. **1** (1. изд.). Скопје: Институт за географија,ПМФ.

Надворешни врски
----------------

* Саматска Дупка изобилува со сталактити и пештерски завеси[*мртва врска*] - Утрински весник

|  |  |
| --- | --- |
| Stub icon | *Оваа статија пештера во Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Пештери на Галичица |
| --- |
|  |
|  | Црна Пештера  •  Наумова Пештера  •  Говедарник  •  Оревче  •  Мечкина Дупка  •  Лескоечка Пештера  •  Волја  •  Свинска Стрна  •  Самоска Дупка |  |
|  |
|      Галичица      |

 |
|  |  |
| --- | --- |
|  | Викимедииниот Инкубатор испробува Википедија на ***палембаншки јазик*** |

**Палембаншкиот** или **муси** (*Baso Palembang*, *Musi*) е јазик од малајско-сумбавската група сроден на малајскиот што го говорат околу 1,4 милиони жители во поширокото градско подрачје на Палембанг, главен град на покраината Јужна Суматра во Индонезија. Покрај ова, јазикот има уште 2,5 говорници во околните краишта. Во последно време јазикот има улога на лингва франка во Јужна Суматра, за полесно разбирање помеѓу жителите на покраината кои инаку говорат на разни јазици и дијалекти. Палембаншкиот има доста примеси од јаванскиот јазик, бидејќи првите говорници се доселиле од Централна Јава во XVII век.

Поврзано
--------

* Сундско-сулавески јазици

Наводи
------

1. ↑  Муси - Ethnologue (англиски)

Надворешни врски
----------------

* Палембаншко-индонезиски речник Архивирано на 3 септември 2012 г. (индонезиски)
* Палембаншки јазик на *Ethnologue* (англиски)
**Петре Ристов Секулоски** (16 јуни 1926 во Завој, Охридско — 7 ноември 1944 во Охрид) македонски партизан, учесник во НОБ.

Животопис
---------

Петре Ристов Секулоски е роден на 16 јуни 1926 година во селото Завој. Се занимавал со земјоделство. Кон НОБ пристапил доброволно во почетокот на септември 1944 година. Загинува во борбите за ослободување на градот Охрид, како борец на Првата македонска ударна бригада, 2 чета, 2 баталјон, на 7 ноември 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
***Светските градини со Одри Хепберн*** е документарна емисија во девет епизоди, првпат прикажана во 1993 година со деби на 21 јануари. Ова е последниот комплетиран проект на глумицата Одри Хепберн, која умира еден ден пред емитувањето на првата епизода од серијата во САД.

Надворешни врски
----------------

* *Светските градини со Одри Хепберн*  на Семрежната филмската база на податоци

 * п
* р
* у
 **Филмови со Одри Хепберн**

**Филмови:**
*Холандски во 7 лекции* (1948) •
*Смеа во Рајот* (1951) •
*Приказната на младите сопруги* (1951) •
*Еден див овес* (1951) •
*Толпата на Лавендер Хил* (1951) •
*Монте Карло, злато* (1951) •
*Ќе одиме во Монте Карло* (1952) •
*Таинствени луѓе* (1952) •
*Празник во Рим* (1953) •
*Сабрина* (1954) •
*Војна и мир* (1956) •
*Смешно лице* (1957) •
*Љубов на пладне* (1957) •
*Зелени палати* (1959) •
*Приказната за калуѓерката* (1959) •
*Непростено* (1960) •
*Појадок кај Тифани* (1961) •
*Час за децата* (1961) •
*Шарада* (1963) •
*Париз, кога врне* (1964) •
*Мојата убава дама* (1964) •
*Како да се украде милион* (1966) •
*Двајца за патот* (1967) •
*Почекај додека се стемни* (1967) •
*Робин и Мериан* (1976) •
*Крвна линија* (1979) •
*Сите се смееја* (1981) •
*Секогаш* (1989) (камео)
  

**Телевизија:**
*Маерлинг* (1957) •
*Љубов меѓу крадци* (1987) •
*Светските градини со Одри Хепберн* (1993)